Al die veld is vrolik – toortsie.com
Julie 16, 2019 Julie 15, 2019 ~ Toortsie
Scrapy sing van die veld wat vrolik is, terwyl dit nog sommer behoorlik koud is daar by hulle.
Toe ons ‘n paar jaar gelede dorp toe getrek het, moes ek leer om in die dorp se strate my stapwerk te doen. Ek geniet dit nou al, maar ek het baie keer gewonder wat ek gaan doen as ek glad nie meer op ‘n plaas sal kan rondloop nie. Daar is regtig net geen vergelyking met die tyd wat jy alleen in die natuur deurbring nie. Jy en die honde.
Ons was al ‘n hele rukkie ingetrek by ons nuwe huis voor ons die wonderlikste wonder ontdek het. Die hele berg is ons agterplaas! Wat ‘n heerlikheid! Teen sowat R300 per jaar vir ons twee saam mag ek en my man soveel soos ons wil stap in al die baie bergpaadjies wat daar is.
Intussen het my man al al die paadjies ondersoek. Vandag is ek gesond verklaar en kon ek saam met hom berg in. Ag, dit het ‘n bietjie stadiger gegaan as gewoonlik, maar dit was wonderlik. Onbeskryflik. Fantasties. Wat is al daardie veertien woorde wat Vuurvliegie nou die dag genoem het? Kyk, niemand sal vir my ‘n sent betaal vir my bietjie rigting nie, maar my manlief is erger as ‘n mier, hy weet presies waar om te stap.
Dis middel Julie, die lente is op pad. Die blomme begin oopgaan en blom. Die veld is vrolik en as ek dit so bekyk, gaan dit nog net vroliker word. En binnekort spring Toortsie soos ‘n klipbok in die berg rond, gee net kans.
‹ PreviousWasdag 4-uitdaging – oorsese toere
Next ›Skryf ‘n opstel: Dinge wat my irriteer
21 thoughts on “Al die veld is vrolik”
Julie 16, 2019 om 9:04 vm
Nou toe jou gemoedstoestand is definitief opgevrolik. Ek is net nie so seker van daardie gespringery nie!!!
Julie 16, 2019 om 9:14 vm
Nee, nee, nee, ek spring nog nie! 😁😅
Julie 16, 2019 om 9:06 vm
Oeee, dit klink hemels, daardie gestappery in die natuur.🥰
Dit is. Regtig. 😁
Dis goed om te hoor dat jy lekker kon gaan stap en dit nogal in die natuur ook. Jy klink sommer heel opgewek en vrolik as ek so hier lees. Dankie vir die ping back waardeer dit dat jy so getrou skryf.
Julie 16, 2019 om 9:31 vm
Ja wat, skielik het baie frustrasie soos mis voor die son verdwyn.
Julie 16, 2019 om 9:38 vm
Dis hoe dit gaan. Net daardie buite wees en loop maak mens se gees sommerweer vars en skoon.
En sommer die gedagte dat ek gesond is. Ek was so bang ek doen iets verkeerds!
Stap suster! Daai ses weke van soet wees mag beloon word! En watter beter plek as jou eie bergtuin? Geseënde vrou!
Julie 16, 2019 om 1:59 nm
‘n Hele berg om in te stap! Dis voorwaar ‘n voorreg. Ek is bly jy is nou weer so geïnspireerd en entoesiasties.
Julie 16, 2019 om 2:17 nm
Dis beslis ‘n voorreg. Jy weet mos, want jy het’n hele see tot jou beskikking. 😁
Julie 16, 2019 om 2:18 nm
Ons het dit aanvanklik nie besef nie, tot ons die werklikheid inder oë gesien het. Stap oor die straat en jy is in die berg!
Julie 16, 2019 om 2:24 nm
Is die berg deel van ‘n natuurreservaat? Ek sien jy sê dat julle ‘n jaarlikse bedrag met betaal om daar te loop.
Julie 16, 2019 om 5:31 nm
Ek is nie seker nie. Die geld is uit en uit om die manne wat die paadjies skoon en netjies hou, te finansier.
Julie 17, 2019 om 4:42 vm
Dis mos nou die motivering wat mens nodig het om gou gesond te word!
Julie 17, 2019 om 7:19 vm
Julie 17, 2019 om 7:20 vm
Jong, daar moes baie rieme en tooms en wat nog alles ingespan word om my in toom te hou vir 6 weke!
Julie 17, 2019 om 10:45 vm
Ek kan my dit maklik voorstel ja!
Julie 19, 2019 om 4:04 vm
Die natuur en stap, die beste gemoeds medisyne. Dis hoekom ek die parkrun Saterdae so geniet, dis op ń plaas. So bly jy is gesond verklaar.
Julie 19, 2019 om 8:49 vm